מארני פיינברג, כלתה של ג'ויס פיינברג שנרצחה בפיגוע בבית הכנסת "עץ חיים" הדליקה היום ( 08 במאי 2019 ) את משואת הזיכרון ביחד עם יו"ר הנהלת הסוכנות היהודית מר יצחק הרצוג.
הטקס במעמד עוזר לשגריר ארה"ב בישראל דיוויד פרידמן, יו"ר הסוכנות היהודית יצחק הרצוג, יו"ר ההסתדרות הציונית העולמית אברהם דובדבני, מנכ"לית הפדרציות היהודיות של צפון אמריקה בישראל בקי כספי, מנכ"ל פדרציית פיטסבורג ג'ף פינקלשטיין, מנכ"ל מגבית קנדה ישראל יוסי תנורי, נציג הנהלת קרן היסוד דני ויטרבו וסגן יו"ר קק"ל יאיר לוטשטיין.
בטקס שהתקיים היום ברחבת הכניסה של הסוכנות היהודית והמוסדות הלאומיים, לזכרם של הנופלים במערכות ישראל ונפגעי פעולות האיבה בארץ ובעולם, עמדו במרכז קורבנות הפיגועים האנטישמיים בבתי הכנסת בארה"ב.
12 יהודים נרצחו באירועים האנטישמיים שהתרחשו בארה"ב, בבית הכנסת 'עץ חיים' בפיטסבורג באוקטובר 2018 ובבית הכנסת של חב"ד בעיר פאווי בסן דייגו באפריל 2019.
הטקס התקיים במעמד השגריר האמריקני דיוויד פרידמן, מנכ"ל פדרציית פיטסבורג ג'ף פינקלשטיין ונציגת משפחות הקורבנות הגב' מארני פיינברג שתדליק את משואת הזיכרון ביחד עם יו"ר הסוכנות היהודית יצחק הרצוג והשגריר דיוויד פרידמן.
בטקס ציין מנ"כל פדרציית פיטסבורג את השותפות בין הקהילה היהודית בפיטסבורג לבין כרמיאל ומשגב, כחלק מתוכנית שותפות ביחד של הסוכנות היהודית, ואת התמיכה ,שותפות הגורל והאהבה הרבה שחשו מהיהודים בכל העולם ובעיקר מארץ ישראל, כשקרה האסון הכבד בקהילתם.